03/08/2015 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Administración Industrial
Resolución do 23 de xullo de 2015 da Xefatura Territorial da Coruña pola que se concede a autorización administrativa previa e de construcción da instalación eléctrica que se describe no concello da Coruña (Núm. expte: IN407A 2015/119-1)

Visto o expediente para outorgamento de autorización administrativa previa e de construcción da instalación eléctrica que a seguir se cita: - Solicitante: Hijos de Rivera, S. A. - Enderezo Social: Rúa José María Rivera Corral, 6 - Políg. A Grela - 15008 A Coruña - Denominación: CS, CM, LMTS, novo trafo de 2000kVA no CT existente. - Situación: Polígono A Grela. José Mª Rivera Corral, 6. - Descricións Técnicas: CS e Medida: Zona de compañía: Dúas celas de entrada/saída, unha cela de secionamento do subministro do aboado; zona do abonado: Cela de remonte, cela de secionamento, cela de protección xeral, cela de medida, 2 celas de saída e 1 para o subministro das actuais instalacións. LMTS para interconexión coas instalacións existentes: RHZ1-2OL 12/20kV+H16 1X240AL-40m. Novo transformador seco no CT existente de 2000kVA, 15kV/400V TRIHAL, Dyn11, ventilación forzada. Cumpridos os trámites ordenados na Lei 24/2013, do 26 de decembro (BOE núm.310), do sector eléctrico e no título VII, capítulo II do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica e de acordo coa Resolución do 19 de febreiro de 2014 da Dirección Xeral de Enerxia e Minas pola que se aproba o procedemento de autorización administrativa de construcción(DOG núm.54), esta xefatura territorial resolve: Conceder a autorización administrativa previa e a autorización administrativa de construción da devandita instalación, cuxas características se axustarán en tódalas súas partes ás que figuran no seu proxecto e ás condicións técnicas e de seguridade establecidas nos regulamentos de aplicación. Esta instalación está previsto que se execute nun prazo dun ano, contado a partir da data da última autorización administrativa necesaria. Esta autorización outórgase sen prexuizo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio. Contra a presente resolución, que non é definitiva en vía administrativa, cabe interpor recurso de alzada ante o Conselleiro de Economía e Industria no prazo dun mes contado a partir do día seguinte ao da súa notificación ou publicación nos termos establecidos nos artigos 107,110,114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común(modificada pola Lei 4/1999, do 13 de xaneiro); sen prexuizo de que os interesados poidan interpor calquera outro recurso que se considere pertinente. A Coruña, 23 de xullo de 2015 O xefe territorial Por ausencia A xefa do Servizo de Administración Industrial Decreto 116/2014, do 11 de setembro polo que se modifica o Decreto 110/2013 (DOG núm.183 do 25/09/2014) Luis Mateo Doiro Gozalo